**भारत सरकार**

**रसायन एवं उर्वरक मंत्रालय**

**औषध विभाग**

**राज्य सभा**

**अतारांकित प्रश्‍न संख्‍या 846**

**दिनांक 22 दिसम्बर, 2017 को उत्‍तर दिए जाने के लिए**

**विशाखापट्टनम में मेडिकल डिवाइसिस पार्क**

**846. श्री सी. एम. रमेश:**

क्या **रसायन और उर्वरक** मंत्री यह बताने की कृपा करेंगे कि :

(क) आंध्र प्रदेश के विशाखापट्टनम में मेडिकल डिवाइसिस पार्क की स्थापना हेतु आंध्र प्रदेश सरकार से प्राप्त प्रस्ताव का ब्यौरा क्या है;

(ख) उक्त पार्क की स्थपाना हेतु मांगी गई वित्तीय तथा अन्य सहायता के ब्यौरे क्या हैं; और

(ग) मंत्रालय द्वारा प्रस्ताव पर अब तक क्या कार्रवाई की गई है और इसकी वर्तमान स्थिति क्या है?

**उत्‍तर**

**सड़क परिवहन और राजमार्ग मंत्रालय; जहाजरानी मंत्रालय और रसायन तथा उर्वरक मंत्रालय में राज्य मंत्री (श्री मनसुख एल. मांडविया)**

(क) से (ग):आंध्र प्रदेश सरकार ने विशाखापतनम में स्‍थापित किए जा रहे आंध्रप्रदेश मेडटेक जोन (एएमटीजेड) में साझी सुविधाएं स्‍थापित करने के लिए 75 करोड़ रुपये के अनुदान का अनुरोध किया है। एएमटीजेड में साझी सुविधाओं के सृजन के लिए अभी तक कोई सहायता नहीं दी गयी है, क्‍योंकि औषध विभाग द्वारा प्रस्‍तावित औषध उद्योग विकास की छत्रक योजना के अंतर्गत्‍ ‘’साझे सुविधा केन्‍द्रों के लिए चिकित्‍सा उपकरण उद्योग को सहायता’’ हेतु उप योजना के लिए कोई निधि आवंटित नहीं की गयी है।

\*\*\*\*\*